8. veebruaril Kuressaare ametikooli külastanud Carsten juhendas õppeköögis ka oma majaroogade tegemist. Tehti vähisalatit, soolatursast bacalao'd, lambajuustuga täidetud veisefileed ja karamellkreemi. Abiks olid ka Tallinnas asuva moodsat Eesti kokakunsti pakkuva restorani MEKK  peakokk Rene Uusmees ja toitlustusjuht Edith Arro. Lisaks Carstenile oli koolitajaks Kopenhaagenis koos oma kahe vennaga Ladina-Ameerika baari pidav Barbara Buscanan. Tšiilist pärit naine räägib, et baaritöö on raske ning seetõttu töötavad selles valdkonnas peamiselt mehed. Vahetused on pikad, töö on öösiti.